《除草二首 其二》
宋代·刘敞

中庭不踰亩，百草何荒芜。绿叶间紫茎，薰莸互相渝。

所怜薄筋间，岂爱不埽除。贤者曾蒿莱，吾徒亦何如。

公侵藩垣出，蔓也自难图。下床值蛇蟒，依隐行郁纡。

至使蚊蚋多，不堪匝肌肤。古人遗我言，芳兰戒必锄。

努间蔑小惠，作诗感踌躇。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。